**HIŠNI RED š.l. 2021-22, od 14. 9. 2021**

**Spoštovani učenci, starši in sodelavci!**

Novo šolsko leto začenjamo po Modelu B, ki je že utečen način organizacije dela, pri čemer se upoštevajo priporočila za ohranitev varnosti in zdravja v izobraževanju s strani Vlade RS, NIJZ, MIZŠ in ZRSŠ. Poglavitni namen ukrepov je, da šole ostajajo odprte čim dlje. Prosimo vas, da si vzamete čas in se seznanite s spremenjenimi pravili.

**SPREMLJANJE ZDRAVSTVENEGA STANJA**

**Pouk naj obiskujejo le zdravi učenci, učitelji in drugi zaposleni brez znakov obolenj,** brez enega ali več naštetih simptomov oz. znakov kot so: povišana telesna temperatura, zamašen nos/nahod, kihanje, kašljanje, bolečine v žrelu, težko dihanje, glavobol, bolečine v mišicah, driska, slabost/bruhanje, sprememba zaznavanja vonja in/ali okusa, neobičajna utrujenost, vnetje očesnih veznic tako v blagi kot težji obliki. Obiskovanje pouka je obvezno. A če otrok zboli z zgoraj navedenimi znaki/simptomi ali v družini veljajo omejitve gibanja zaradi zajezitve širjenja novega korona virusa, naj ostane doma in omeji stike z drugimi ljudmi, za nadaljnja navodila pa pokličite izbranega ali dežurnega zdravnika. Zelo podobno velja tudi za zaposlene.

**PRIHOD DO ŠOLE**

Priporoča se trajnostni način prihajanja v šolo, kot sta hoja in kolesarjenje. Pri individualnem prevozu staršev naj ne bo združevanja učencev drugih gospodinjstev.

**ZBIRANJE PRED VSTOPOM V ŠOLO, TUDI ZA STARŠE**

Vedno se držimo trenutnih priporočilih NIJZ (npr. priporočene minimalne oddaljenosti vsaj 1,5m od drugih staršev in otrok, sicer pa nošenje mask). Starši otrok 1. triletja lahko vstopijo v šolo, ko pripeljejo otroka in ko pridejo po njega. Samostojni vstop v šolo staršem ali drugim osebam starejšim od 15 let ni dovoljen. Izjemoma je vstop mogoč le po predhodni najavi, povabilu oz. dogovoru z razrednikom ali v tajništvu ali pri vodstvu šole, z lastno osebno zaščitno opremo, po vpisu v evidenco (praviloma pri informatorki) in le, **če osebe izpolnjujejo pogoj PCT**. V takšnih primerih informatorko prikličete z zvoncem na vratih pri malem vhodu.

**VSTOP UČENCEV V ŠOLO**

Učenci naj prihajajo v šolo za ob 7.15, saj prej v šolo ne bo vstopa, razen za učence jutranjega varstva in učence vozače.

Učenci vstopajo posamično skozi šolski vhod. V varni razdalji gredo do svoje garderobe, kjer se uredijo in čimprej odpravijo v matične učilnice.

**JUTRANJE VARSTVO**

Otroka starši ob dogovorjeni uri pripeljete pred šolo, nato učenci vstopajo samostojno.

**POUK**

**Pouk poteka praviloma v matičnih učilnicah po priporočilih, ki jih prejemamo s šolskega ministrstva in NIJZ. Na kratko:**

* varnostna razdalja 1,5 do 2 m medsebojne oddaljenosti in brez medsebojnega dotikanja,
* brez izmenjevanja gradiv in pripomočkov, v primeru potrebe uporaba razkužil,
* upoštevanje higiene kašlja in kihanja in doslednost pri umivanju rok predvsem z milom in vodo,
* ni samostojnega prehajanja učencev med učilnicami in gibanja po hodnikih,
* malica v matičnih učilnicah, mize se čistijo pred in po prehranjevanju, temeljito umivanje rok pred in po malici,
* prehrana poteka po posebnem protokolu prehrane, ki je dodatek k hišnemu redu in je izobešen v razredih,
* uporaba zaščitnih mask ni obvezna za otroke do dopolnjenega 6. leta starosti ter za učenke in učence od 1. razreda do vključno 5. razreda osnovne šole, izključno ko so v matičnemu oddelku,
* prav tako je obvezna uporaba zaščitnih mask za učiteljice/učitelje v osnovnih šolah (ves čas v šoli, pri delu z otroki in na zunanjih šolskih površinah),
* na obvezno uporabo mask na zunanjih površinah vrtca in šole opozarjamo tudi starše, če ni možno zagotoviti 1,5 m medosebne razdalje,
* na šolski strani je tudi dodatno pojasnilo Inšpektorata RS za šolstvo in šport glede neupoštevanja nošenja zaščitnih mask, 069-6/2021/1, 25.1.2021,
* roke vedno smatramo kot onesnažene, izjema je le neposredno po njihovem umivanju ali razkuževanju, zato je to potrebno opraviti tudi ob vsakem prihodu v učilnico,
* prosimo starše, da za svoje otroke preskrbijo primerne, varne, morebiti celo pralne obrazne maske in otroke tudi sami poučijo o pravilnem ravnanju z maskami. Pred vstopom na zunanje šolske površine si jo otroci naj pravilno namestijo in ves čas z njo pravilno ravnajo. Šola za zagotavljanje mask nima sredstev.

**PODALJŠANO BIVANJE**

**V oddelku podaljšanega bivanje bodo po možnosti le učenci enega oddelka. Po otroka poskusite prihajati vedno ob isti, že navedeni uri, pri vhodu pozvonite, da vas učiteljica opazi, otrok se v garderobi uredi in pride do vas. V skupinah, kjer iz organizacijskih razlogov pride do mešanja otrok, je obvezna uporaba mask za celotno skupino.**

**Učence vozače učiteljica ob dogovorjeni uri pospremi do avtobusa.**

**ZRAČENJE PROSTOROV**

**Po izdelanem specifičnem načrtu prezračevanja zračimo npr. učilnice pred poukom, na sredini in na koncu vsake ure po 3-5 minut (v zimskem času), med glavnim odmorom in po pouku. Podrobni načrt zračenja je v vsaki učilnici. Zaradi tega prosimo starše, da otrokom raje pripravijo kakšno tanjše oblačilo več kot eno debelejše (oz. v tem smislu), da se bo otrok lahko bolje in hitreje prilagodil nihanju temperatur v prostoru zaradi pogostega zračenja!**

**SPLOŠNA PRAVILA V ŠOLI**

1. Učenci hodijo mirno: od vhoda do garderob, do učilnic in do stranišča .
2. Izogibamo se vseh dotikov ljudi in lastnine drugih.
3. Pot: držimo se talnih oznak, hodimo po desni ali levi strani hodnika.

**TALNE OZNAKE**

* 1. **rumene puščice** označujejo **SMER** hoje,
	2. na **RDEČIH ČRTAH se učenci zaustavljajo**, saj označujejo priporočeno oddaljenost od druge črte (in drugega učenca).

Želimo vsem učencem, njihovim staršem in zaposlenim, da ostanemo zdravi, uspešni pri svojem delu, pa tudi čim dlje v šoli!

Ljutomer, 14. 9. 2021 Branko Meznarič, ravnatelj